কুমারী রাধারাণী লাহিড়ী কবিতা মিলনসাগর Kumari Radharani Lahiri Poetry MILANSAGAR
কবি কুমারী রাধারাণী লাহিড়ী -  জন্মগ্রহণ করেন আগ্রায়। পিতা দ্বারকানাথ লাহিড়ী। পিতৃব্য
রামতনু লাহিড়ী ছিলেন ডিরোজিওর ইয়ং বেঙ্গল-এর সদস্য। তাঁদের নিবাস ছিল নদীয়া। দ্বারকানাথ খৃষ্টধর্ম
গ্রহণ করলেও তাঁর দুই কন্যাকে ধর্মান্তরিত করেন নি।
রাধারাণী লাহিড়ী, রামতনু লাহিড়ীর অভিভাবকত্বে এবং কেশবচন্দ্র সেনের সান্নিধ্যে প্রতিপালিত হন। ১৮৭১
সালে প্রতিষ্ঠিত "নেটিভ লেডিজ নর্মাল অ্যাণ্ড অ্যাডাল্ট স্কুল"-এ প্রথমে তিনি শিক্ষয়িত্রী-শিক্ষণ শ্রেণীতে ভর্তি
হন। পরে ওই স্কুলেরই শিক্ষয়িত্রী পদে তাঁকে নিয়োগ করা হয়। ১৮৭৮-৭৯ সালে এই স্কুলে আর্থিক সংকট
দেখা দিলে তিনি বেথুন স্কুলে প্রেরিত হন। ১৮৮৭ থেকে ১৮৯৩ সাল পর্যন্ত শিক্ষকতা করা পর তিনি বেথুন
স্কুলের প্রধানশিক্ষিকার পদে অবসর গ্রহণ করেন।
কলিকাতা বামাবোধিনী সভা হতে প্রকাশিত, বামাবোধিনী পত্রিকার বিভিন্ন সংখ্যায়, তাঁর অনেকগুলি রচনা
প্রকাশিত হয়েছিল। পরে, ১৮৭২ সালে ঐ সভা থেকে প্রকাশিত হয় বামারচনাবলী। এই সংকলনে ছিল
বামাবোধিনী পত্রিকার পূর্ব প্রকাশিত, বামাদের রচিত গদ্য ও পদ্য সংগ্রহ। এই সংকলনে যে সকল মহিলারা
লিখেছিলেন, তাঁরা যে সকলেই আসলে মহিলা এবং ছদ্মনামে কোনো পুরুষ নন, একথা সংকলনের ভূমিকায়
দেওয়া আছে। তাঁরা তা যাঁচাই করে তবেই লেখা ছাপিয়েছিলেন। সেকথা স্পষ্টভাবে তাঁরা জানিয়েছিলেন।
বামারচনাবলীতে অন্যান্য লেখিকা ও কবির, যেমন স্বর্ণলতা বসু, লক্ষীমণি দেবী , রমাসুন্দরী দেবী, ক্ষীরদা
মিত্র,  যোগমায়া দেবী, মধুমতি গঙ্গোপাধ্যায়, শ্রীমতী অ মো বসু, শ্রী ভাবিনী দেবী, বিন্ধ্যবাসিনী দেবী, জগদ্দল
বাসিনী, শ্রীমতী জয়কালী, কামিনী দেবী, রঘুমণি দেবী, শ্রীরামমতি, স্বর্ণপ্রভা বসু, শ্রীমতী উপেন্দ্রমোহিনী সহ
বহু অনামা নারী কবি প্রমুখাদের রচিত গদ্য-পদ্য মিলিয়ে যে রচনাগুলি পাওয়া গিয়েছে তা মূলত তত্কালীন
নারীসমাজের প্রতি কিছু উপদেশ ও আধ্যাত্মিক সহ বিভিন্ন বিষয়ে নিয়ে পদ্য ও গদ্যের মাধ্যমে
আলাপচারিতা।
কুমারী রাধারাণী লাহিড়ীর রচনা আর কোনো পত্রিকায় ছাপানো হয়েছিল কিনা আমরা জানিনা।
তাঁর কোনো কাব্যগ্রন্থ প্রকাশিত হয়ছিল এমন কথাও আমরা শুনিনি। কিন্তু যা পেলাম তাও আমরা মনে
করছি আগামী প্রজন্মের কাছে পৌঁছে দেওয়া অত্যন্ত জরুরী। এই অতি আধুনিক মনস্কা, তাঁর যুগের চেয়ে
অনেক এগিয়ে থাকা নারী,  এমন সময়  কলম  ধরেছিলেন যখন এ দেশে নারীদের শিক্ষার অধিকারই
প্রতিষ্ঠিত হয় নি। কবির লেখা, ভারতবর্ষীয় ব্রাহ্মসমাজের প্রতিষ্ঠাতা কেশবচন্দ্র সেনকে উত্সর্গ করা একটি
কবিতাও আমরা এখানে তুলে দিলাম।
আমরা মিলনসাগরে  কবি কুমারী রাধারাণী লাহিড়ীর কবিতা তুলে আগামী প্রজন্মের কাছে তা পৌঁছে দিতে
পারলে আমাদের এই প্রচেষ্টা সার্থক মনে করবো।
কবি কুমারী রাধারাণী লাহিড়ীর মূল পাতায় যেতে এখানে ক্লিক করুন।
উত্স - বামারচনাবলী, প্রথম ভাগ, ১১ মাঘ ১৩৭৮ (১৮৭২)
.          সুবোধচন্দ্র সেনগুপ্ত ও অঞ্জলি বসু সম্পাদিত সংসদ বাঙালি চরিতাভিধান, প্রথম খণ্ড,
.          পঞ্চম সংস্করণ, ২০১০।
আমাদের ই-মেল - srimilansengupta@yahoo.co.in
এই পাতা প্রকাশ - ২৪.১০.২০১৪
কবির পরিচিতির পরিবর্ধিত সংসকরণ - ৫.৮.২০১৬
...